Lõpeta!
INSPIREERITUD TÕSIELUST
Laula veel, Coco. Palun laula.
1905. A MOULINS, PRANTSUSMAA
Coco, nad jumaldasid sind.
Su hääl... - Su tants võlus kõiki.
Nad olid vaimustuses.
Terve klubi hüüdis: „Elsa! Elsa!“ Nad tahtsid, et heidaksid kleidi seljast.
Lõpeta.
Kas see ei tee ikka tüli, et jään?
Luban, et maksan, kui raha saan.
Jaa, muidugi.
Võid jääda nii kauaks kui vaja.
Tähistame me esimest ööd toakaaslastena.
Jah! Tähistame.
Terviseks. - Terviseks.
Kas oled alati tahtnud laulja olla?
Ei.
Aga sa oled nii andekas.
Ma olen kade.
Tegelikult tahan kübaraid valmistada.
Ühel päeval ehk disaineriks hakata. Kleidid.
Päriselt? Kus?
Pariisis mõistagi.
Pariisis?
Võta mind kaasa.
Jaa, pead tulema.
Sa oled väga stiilne.
Siis saame elada elu, mida väärime.
Võiksime koos töötada.
Luba mulle, et võtad mind kaasa.
Luban, Elsa.
Ma luban.
Oleme igavesti koos.
Elsa, ärka üles.
Tere.
Sina.
Küll sul võttis aega.
Mulle hakkas siin meeldima.
Aeg minna.
Jah. Muidugi, kullake. Võtan oma asjad.
Sul pole asju.
Ära pahanda minuga.
Sattusid arestimajja.
Mis sul arus oli?
Kasutasid oma viimase õlekõrre ära.
Loulou?
Tere.
Christian? Tule.
Näitan sulle oma visiooni.
Tean, et muretsed, et kõik külalised ei mahu istuma.
Jah. Mida me teeme?
Kasutame treppe.
Kõik saavad istuda siin ja siin.
Ja modellid tulevad siit ruumist.
Saame trepimadet lavaosana kasutada.
Jah.
Riputame siia ja siia kardinad.
See näeb rabav välja.
Lisaks teen kamina kohale hiiglasliku lillekimbu.
See läheb võrratult.
Ma ei tea, mida sinuta teeksin, Bérard.
See on sinu hetk rambivalguses, semu.
Naudi seda.
Teist sellist hetke ei tule.
Jah.
Teeme su moemaja võrratuks. - Christian.
Monsieur Vigoroux on siin ja tahab rääkida,
enne kui isa matusele lähed.
Palun ära muretse.
Mul on kõik kontrolli all.
Saad rahus isale austust avaldada.
See on nii kaunis. Ma pole iial nii peent maja näinud.
Te kaunis imeline mees.
Monsieur Cardin, tore, et meid külastate.
Madam.
Kui viimati Lelongi juures kohtusime, oli see mulle meeldejääv hetk.
Ärge muretsege, monsieur. Hoian seekord püksid jalas.
Kui te just teisiti ei soovi,
- siis teate küll... - Tegelikult
on pükste kandmine hädavajalik, kui siin töötada tahate.
Siis töötada?
Kas te pakute mulle tööd?
Me vajame pearätseppa.
Mind?
Pagan.
Jah! Alustan täna.
Kus õmblejad on?
Peame neid juurde palkama.
Teie kabinet on ülakorrusel.
Võin viie või kümne eest õmmelda.
Ma ei pea siit iial lahkuma. Ma ei pea magama.
Tere. Pierre Cardin, pearätsep.
Rõõm kohtuda.
Tere! Pierre Cardin, pearätsep.
Rõõm kohtuda.
Oleme graafikust maas ja sul napib töötajaid.
Kõik andekad õmblejad töötavad juba kellegi heaks.
Teame monsieur Boussaciga, et kui sa kohe neid ei palka,
läheb tähtaeg lõhki.
Me otsime veel.
Christian, vabanda, et segan.
Meil on aeg Calliani liikuda.
Peame hakkama neid teistest moemajadest palkama.
Kas see on võimalik?
Ei. Me ei löö neid sõpradelt üle.
Ei, see pole ülelöömine, Christian.
Olukord nõuab seda.
Me ei taha seda piiri ületada. - Ma tean.
Jah. Peab olema teine võimalus.
Sõbrad või mitte, aga kui sa ei saa kohe, mida vajad,
ei saa sa õigeks ajaks valmis.
Ja pead siis monsieur Boussacile vastust andma.
Christian, peame Calliani rongi peale minema.
Vabanda, et sind kõige sellega koormame,
kui leinad veel oma isa.
Vabandust.
Jah, meie kaastunne, Christian.
Saame tähtajaks valmis.
Kuidas? Kuidas te seda teete?
Kas Suurbritannias on kedagi, keda külastada saad?
Miks küsid?
Sa vajad abi.
Äkki Lottiet. Mu poolõde.
Ta on sind alati kadestanud.
Jah, sest olin seksikas sohilaps.
Võta temaga ühendust. Pakkisin su asjad.
Sa pead lahkuma.
Ma ei lähe kuhugi.
Sa ei saa mind muudkui eemale tõugata.
Lubad maad ja ilmad kokku ning heidad kõrvale. Ma ei luba seda.
Ründasid meest, et uimasteid saada.
Sind vahistati hetkel, kui üritan oma elu taas üles ehitada.
Vabandust. Ma jätan maha, ma luban.
Sa pole võimeline midagi lubama.
See pole sinu moodi. Räägid nagu Spatz.
Pärast selle natsi saabumist käitud nagu sõge naine.
Ära kasuta seda sõna. - Millist sõna?
„Nats“. Ära ütle „nats“.
Aga ta on seda, kas pole?
Ta on kuradi nats, kelle keppimist sa jätta ei suuda.
Mis mu eluga toimub? Sa kurnad mind.
Oh heldust.
Oled tagasi.
Kuidas arestimajas oli? - Suurepärane toit.
André, tule meie juurde.
Kavandasin meile homseks õhtuks õhtusöögi.
Kutsun ka monsieur Langi.
Miks?
Ta on kogu aeg su sviidis ja ma peaaegu ei tunnegi teda.
Kahtlen, et ta tulla saab. - Ta tuleb.
Ma juba kutsusin ta.
Te kõik tulete.
Minu arust on see halb mõte.
Pole vaja pabistada. Olen temaga leebe.
Kui ta meeldib sulle, peab ta mulle meeldima.
Mul on hea meel, et sind haiglast välja lasti ja saad isaga hüvasti jätta.
Näen välja nagu päris inimene.
Sa oledki päris inimene.
Aga nüüd näen ka selline välja.
Kas krae on liiga kitsas?
Ei.
Ei. See sobib hästi.
Nagu oleks minu jaoks loodud.
See loodigi sinu jaoks.
Sina õmblesid selle?
Jah, sulle.
Aeg minna.
Näed kena välja.
Christian valmistas selle mulle.
Kas Raymond on kohal?
Jah. Ta on väljas.
Muretseb selle pärast, kes matusel kõnet peab.
Kuidas me vanema venna tuju täna on?
Sünge, nagu alati.
Oleme ju matusel.
Ütlen miskit, mida vähesed mu isa kohta teavad, kuid see on tõsi.
Maurice Dior armastas ilu.
Kahjuks pidi ta ebaõnne tõttu tagasihoidlikuks jääma.
Seega selle asemel, et meid rikkusega üle külvata,
õpetas ta meid vaeva nägema.
Püüdlema millegi poole.
Väärikalt endale kindlaks jääma.
Ja...
ta elus oli armastust.
Uhkust.
Ja katsumusi.
Nüüd on ta siin...
selles kaunis paigas...
ümbritsetud inimestest, kes teda armastavad.
Head aega, isa.
Loodan, et leidsid viimaks, mida otsisid.
Hästi öeldud, Christian.
Vahest olid temaga liiga leebe.
Tunnen kaasa.
Teie sõnad olid liigutavad.
Teie isa oli tore mees.
Tunnen kaasa.
Tead, et Raymond võitles sõja alguses.
Ta osales esimestes lahingutes.
Päriselt? - Jah. Siis langesin vangi.
Ausalt öeldes olin sakslaste vangis vaid mõne kuu,
enne kui nad päriselt jõhkraks muutusid.
Tingimused polnud nii kohutavad nagu mõne aja möödudes.
Kas tead, et ka Christian mobiliseeriti Prantsuse armeesse?
Ja sa sõdisid?
Vaevalt.
Kas kujutad mind sõdimas ette?
Ma ei kujuta sind vormiski ette.
Monsieur Dior.
Mul on kingitus teile ja teie perele.
Monsieur Friedman, need on Granville'i roosid. Mu isa lemmikud.
Kuidas te teadsite?
Mul on linnas taimekaubalett.
Tellisin nende partii ja see saabub homme.
Ma istutan need teie aeda.
Aitäh. - Teen seda meeleldi.
Catherine.
Monsieur Friedman.
Palun sind. Miks sa ei ütle, mis mu tütrega juhtus?
Millest see mees räägib?
Mu tütar Tania oli Catherine'iga samas vangilaagris.
Ma ei saa aidata. Mul on kahju.
Niisiis, monsieur Lang...
Ei. Kutsu teda Spatziks.
Jah, olen seda kuulnud.
Kas see on saksa nimi?
Jah. - Ei ole.
On küll.
See on küll kena.
Kas tellin veel kõigile veini?
Vajame kindlalt rohkem veini.
Ent eelistan tänapäeval, et mind kutsutakse monsieur Langiks.
Spatz on hüüdnimi, mille aastate eest sain.
Ära liiga palju joo.
Sa ei taha jälle arestimajja sattuda.
Jah, sest olen nüüd paadunud kurjategija.
Niisiis, monsieur Lang,
millega te sõja ajal tegelesite?
Ma müüsin kangast.
André, kullake, Peter ei taha ärist rääkida.
Tellime.
Ja sina? Millega sina tegelesid? - Võitlesin Prantsusmaa eest.
Jah, André oli väga vapper.
Kas pakute täna faasanit?
Ei, mademoiselle. Ainult kitseliha.
Kitseliha?
Prantslased olid kindlasti õnnega koos,
et nii raevukalt nende eest lahinguväljal võitlesid.
Kas te teenisite?
Kardan, et võitlemine pole minu loomuses.
Olete selles kindel?
Üsna kindel, jah. - Või nii?
Mis su loomuses siis on?
Kõigile ei sobi vägivald, Elsa.
Ma olen alati eelistanud pehmemat lähenemist.
Jah, oled tundlik kutt.
Pigem armastaja, mitte sõdur. Selline on meie monsieur Lang.
Kardan, et täna ei pakuta faasanit.
Kõigile kitseliha?
Minge ära. - Palun vabandust.
Üritan silma peal hoida, kellega mu tädi aega veedab.
Vabandage, härra.
Ta on heasüdamlik ja teda on kerge petta. - Sa ei pea mind kaitsma.
Ometi tunnen, et pean. - Ei, vala... Ei, anna tulla. Veel.
Palun rääkige, kellele sõja ajal kangast müüsite.
Küllap mitte prantslastele.
Armas noormees, müüsin kõigile, kes ostsid.
Sõjas saab võita vaid enda peale mõeldes.
Võita.
Aga kuidas on õige ja valega?
Hea ja kurjaga?
Need on sama mündi erinevad pooled.
Viskad seda omal riisikol.
Ma ütleksin, et see on ääretult küüniline ja argpükslik.
Kuidas palun? - Kas pean seda kordama?
Ei pea.
Monsieur Lang, kas saadaksid mind tualettruumi.
Meeleldi.
Ma ei tea, millega mu tädi konksu otsas hoiate, aga saan teada.
Ja ma tean, et te pole see, kellena end esitlete.
Või nii? - André, palun.
Miks sa ei ütle mulle, mis toimub? - Mu armas poiss.
Ärme muretse selle pärast, mida me ei mõista.
Mis jama sa korraldad? - Ma naudin meeldivat õhtusööki.
Põrgu päralt, kui kauaks plaanid siia jääda?
Sain dokumendid korda.
Nüüd vajan vaid sinult oma raha.
Oled kindel, et Schellenbergi asi ei tule välja?
Mulle öeldi, et seoseid sinuga enam pole.
Saan homme oma advokaadiga kokku.
Kui Wertheimeritega asjad korda ajan,
asutab ta usaldusfondi, kust saad raha võtta.
Sinna tuleb rohkem, kui sa vajad.
Coco, raha.
Kui tahad oma raha,
hoia madalat profiili ja minu õepojast eemale.
Olen üsna kindel, et oma äri alustamine on kohutav mõte, Christian.
Või nii? Miks?
Ebaõnn on meie suguvõsa needus.
Christian on ise oma õnne sepp.
Keegi pole oma õnne sepp. See on absurdne.
Catherine, su söögiisu on tagasi.
Jah. Tänan.
Ja kas naased nüüd Pariisi?
Jään siia veidi kauemaks.
Mida? Kui isa enam pole, võid Pariisi naasta.
Võid siia iga kell tulla.
Ta jääb siia. Mis sul sellest?
Võibolla ei taha ta sinu sõpradega läbi käia.
Kogu pere on koos. Imeline.
Kahju, et isa seda ei näinud.
Huvitav, kas ta kuuleb meid praegu.
Ta on nüüd hauataguses elus.
Kas pole nii, Christian?
Kas sellised asjad on endiselt su kinnisideeks?
Tarokaardid ja see jura?
Loodetavasti oled sellest välja kasvanud.
Võime muust rääkida, eks?
Kui Christian oli väike, oli see tema kinnisidee.
Tahtis alati teada, mis juhtub, enne kui see juhtus.
Vahest peaksid oma kleidivabrikust ennustajaga rääkima.
Las ennustab, mis juhtub.
Palun lõpeta.
Ta võib ära hoida selle, mis sai su eelmise ettevõtmisega,
kunstigaleriiga, mille asutasid ja mis laostus.
Palun lõpeta.
Meil oli Granville'is kasvades nii kaunis kodu.
Ma aina mõtlen aastale, kui isa pereäri pankrotti läks.
Raymond, palun sind.
Meil polnud muud valikut, kui siia tühermaale kolida.
Kas seetõttu üritasidki enesetappu?
Sain sellest 30 aasta eest üle. Üritasin, see ebaõnnestus ega meeldinud mulle.
Isa allakäiku oli kohutav vaadata
ja me ei taha, et sinuga sama juhtuks, Christian.
Palun lõpeta.
Üritan lihtsalt oma elu elada.
Nii et sind ootab hiilgus, kas pole?
Su elu on nii tähtis ja mis meie elud on?
Peaksid tulema ja ise vaatama, mida Christian rajab.
Avamine on mõne kuu pärast.
Olete kõik teretulnud.
Tahan teada, mitu kleiti tuleb õmmelda,
et Catherine'iga juhtunu kustutada.
Bernardiga juhtunu kustutada.
Tunnen end tegelikult palju paremini.
Ole vait.
Üritan vaid sind kaitsta, kallis vend.
Meie vanemaid pole enam ja vanima Diorina on see minu kohus.
Ma ei taha, et sinuga sama juhtuks, Christian.
Et läbi kukuksid.
Mida sa siin väljas üksi teed?
André on Spatzi suhtes nii kahtlustav.
See teeb mulle muret. - Jah.
Jah.
André hakkab asjast sotti saama.
Usun, et see on vaid aja küsimus.
Kogu mu elu on sõbrad ja kallimad mind hüljanud
ja maha jätnud.
Olen nii väga püüdnud edasi liikuda
ja nendest rusudest elu rajada.
Oleme enamat kui meie tragöödiate summa, ma loodan.
Lapsepõlves jäeti mind lastekodusse, mind ei soovitud ega armastatud.
Ei.
Saame endiselt teineteisele toeks olla.
Nagu siis, kui olime noored.
Jah.
Saame ju.
Ja Andréle.
Ta on nii armas.
Arvan, et pead talle tõtt rääkima.
Mis mõttes?
Sa pead sellele valede jadale lõpu tegema
ja rääkima talle, mis Spatziga juhtus ning mida tegime.
Ta andestab sulle. Päriselt. - Ära ütle nii.
Ta ei tohi teada. Ta ei tohi teada saada.
Vaata, kuidas see petmine meile mõjunud on.
Varjame end maailma ja teineteise eest.
Sul on nüüd võimalus. Sul on tõeline võimalus.
Ole lihtsalt aus, kullake.
Ole aus. - Ei, ma ei saa teda jälle kaotada.
See hävitaks mu.
Ei, seda ei juhtu. Seda ma sulle räägingi.
Ei juhtu.
Andestus. Sa vajad seda.
Mina vajan seda.
Palu seda Andrélt.
Ma tulen sinuga. - Pead lahkuma.
Läheme koos. - Sa ei tohi siin olla.
Teeme seda koos. Tulen ka. - Sa ei tohi jääda.
Ei. - Ma tulen sinuga. Tule.
Ära karda. Lähme ja räägime talle.
Põrgu päralt, ma vihkan sind. - Ära karda.
Vihkan sinus kõike. Mine ära! - Ei, sa ei vihka mind. Lõpeta!
Sa ei mõista maailma. Pole iial mõistnud.
Tahan, et oleksid homme läinud!
Coco, sa ei mõtle seda tõsiselt. - Mõtlen küll.
Ära enam iial minuga räägi.
Oh heldust.
Elsa.
Mis lahti?
Mis juhtus?
Oh, mu Jacques.
Ma ei leia ateljeesse töötajaid.
Zehnacker ütles, et sul ei tule õmblejateta midagi välja.
Jah, ma tean, aga...
Niisiis?
Tead küll...
minu edu ei tohi kahjustada teisi disainereid, me sõpru.
Peame teise võimaluse leidma.
Tean, et leiad selle.
Pean kõigiga hüvasti jätma.
Ma kolin Lottie juurde.
Võin vabalt olla läinud, kui sa naased.
Ta ootab elevusega minu nägemist.
Mu advokaat ütles, et Wertheimerid on valmis kokkulepet sõlmima.
Ta peatub kompleksis, kus nad tahavad läbirääkimisi pidada.
Olen kindel, et kõik läheb imeliselt.
Tuleb välja, et nad tahavad neutraalsel pinnal kohtuda.
Nagu Šveits poleks juba piisavalt neutraalne.
See on üsna kaugel.
Nii et naasen hilisõhtul.
Viskad mu välja, kuid Spatz jääb sinu ellu.
See on häbiväärne.
Küllap on see siis hüvastijätt.
Seal oli nii ilus.
Jah. Õnnelikum aeg.
Kuniks see läbi sai.
Kus kõik on?
Raymond viis Bernardi tagasi haiglasse. - Juba?
Ma tahtsin hüvasti jätta.
Arvan, et peaksid minuga Pariisi tulema.
Siia jääda pole hea mõte.
Lubasin isale, et teen aia lõpuni korda.
Kas aitad tal roose istutada?
Sa pole maganud, ega ju?
Sina samuti mitte.
Ma pole pärast laagreid eriti maganud.
See, mida monsieur Friedman eile ütles,
et teadsid tema tütart, kas see on tõsi?
Kas sa teadsid teda?
On see tõsi? Kas sa teadsid teda?
Catherine.
Catherine, kui jätad midagi ütlemata, siis pead mulle rääkima.
Räägi kellelegi.
Lähme.
Tania on surnud.
Ta suri otse minu ees kohutavat surma.
Olime Taniaga sõbrad.
Olime samas vastupanuliikumise üksuses ja tundsime teineteist enne laagreid.
Valvuritele meeldis meid näljutada.
Tania oli haige ja varastasin veidi leiba.
See oli tegelikult ime, et midagi varastada õnnestus.
Aga ma tegin seda.
Tõin selle talle,
kuid valvurid avastasid selle ringkäigul.
Leib oli tal käes, kui nad sisse astusid.
Nad arvasid, et tema varastas selle.
Nad hakkasid teda peksma.
Ma tahtsin sekkuda, kuid olin liialt hirmul.
Tania ei öelnud midagi. Lihtsalt kannatas.
Nad peksid teda, kuni tal kukkusid hambad välja.
Siis lohistasid nad ta minema
ja viskasid elusalt ahju.
Olite alles lapsed.
Te mõlemad.
Väikesed lapsed.
Kuidas tal läheb?
Ta magab.
Meil pole aimugi, mille ta üle elanud on.
Ma ei kujuta seda ette.
See on lõputu.
Ta on tugev.
Ta saab sellest üle.
Ma ei tea.
Saab küll.
Tal oled sina.
Mis seis on?
Teeme edusamme.
Oleme teie juhistel esitanud hagi kahel mandril
ja ootame kohtuprotsessi Pariisis ning New Yorgis.
Seni on Wertheimerid keeldunud igasugustest kokkulepetest.
Miks?
Nad kuulsid hiljuti teie kohtumisest Carmel Snow'ga.
Tõeline sõber. Teadsin, et talle saab loota.
Wertheimerid kardavad,
et teie uus parfüüm võib jõuda Neiman Marcuse kätte.
Peavadki kartma.
Ja sellega me ei piirdu.
Saks. Bergdorf's.
Hoiame survet peal, kuni kägistame nad ära.
Usun, et nad võivad olla kokkuleppeks valmis.
Milliseks kokkuleppeks?
Nad tulevad paari päeva pärast Prantsuse ja Ameerika juristidega
ning räägime siis läbi.
Viimaks tunnen, et meil on lootust.
Viimaks? Väga hea.
Võite olla kindlad, et saame teile korraliku summa.
Korraliku?
Ma ei lepi iial korralikuga.
Tahan kogu kuradi kupatust.
Peame valmistumiseks järgmist tegema.
Peaksime Bérardi peole jõudma.
Jah. Me võime jõuda.
Oled kindel, et tahad endiselt minna?
Jah, see mõjub mulle hästi, kui lähen välja ja näen sõpru.
Isa allakäiku oli kohutav vaadata,
ja me ei taha, et sinuga sama juhtuks, Christian.
Olete kindel, et ei taha ööseks jääda? Sadama hakkab.
Ei, pean oma õepoega nägema.
Sohvrit endiselt pole? - Ei.
Mulle meeldib sõltumatus.
Halloo?
Halloo. Lottie. Tere.
Hei. Sinu õde siin.
Ei, teine õde. Olen Elsa.
Olen tahtnud sulle helistada. Ma...
Vabandust.
Jaa. Jeerum, kui hilja on.
Vabandust. Ma...
Noh...
Ma olen sind igatsenud.
Ja mul on tekkinud võimalus Londonisse naasta
ning mõtlesin sulle külla tulla.
Mida?
Miks mitte?
Ma tean, et olen teinud vigu.
Ma sain haiget ja ma vihastasin, aga...
Sul on kõik suurepärane? Mul pole.
Ei. Ära ütle mulle nii. Ma...
Ära ütle seda. Sa...
Ma olen su õde!
Olen küll! Ma...
Tere.
Ootan mõne minuti, kuni see üle läheb.
Ma ei näe piisavalt hästi, et sõita.
Võite jääda nii kauaks kui vaja.
Kuhu te suundute?
Koju.
On see kaugel?
Enam mitte.
Sõidan hotelli Lausanne'i.
Hotelli?
Ütlesite, et sõidate koju. - Jah, ma elan seal.
See on ebatavaline.
Minu puhul mitte.
Hoolitsus tekitab koduse tunde.
Kust te pärit olete?
Ma olen prantslane.
Pagulane.
Mingis mõttes.
Ma pole palju aastaid kirikus käinud.
Kasvasin üles lastekodus, mida pidasid nunnad.
Kohutav paik.
See pidi raske olema.
Elate nüüd perega Lausanne'is?
Mu õepoeg on tütrega siin.
Ja üks sõber on minuga.
Ka pagulased? - Jah.
See pole päris pere.
Mis on teie jaoks pere?
Kas olete siin üksi?
Kui lahkute, hakkan taas oma sokke lappima,
kuni võpatan märgates, et istun kaminatule juures.
Jah,
üksi nagu ka enne teie tulekut.
Teil veab, et teil on keegi, kelle juurde minna.
Sõber.
Õepoeg, kellest hoolite.
Ja nad ootavad teid.
Enam ei saja vist.
Teil on turvaline koju minna.
Olge oma perega.
Kuulsin, et Carmel Snow käis su ateljees ja veetis seal üle tunni.
Talle meeldis, mida ta nägi.
Vaata ette, Christian.
Sa poleks pidanud minu pakkumist tagasi lükkama.
Meid kõiki võib edu saata.
Jah. Mõnd meist saadab.
Kuidas su kollektsioon edeneb?
Kas oled graafikus?
Meil on personaliga probleeme.
Madam Zehnacker helistas.
Ta ütles, et otsid õmblejaid.
Võin ühe sulle saata, kuid enamat ei saa pakkuda.
Aitäh, Cristó. Vajame umbes 30 õmblejat.
30?
Sa ei leia iial nii palju.
Pead kollektsiooni poole võrra vähendama, võibolla enamgi.
Ei. Ma ei saa seda teha.
Christian, ma ütlesin sulle, et oleksid pidanud aega varuma.
Ilma õmblejateta ei saa sa tähtajaks valmis.
Mõtleme midagi välja.
Mõtle kiiresti, muidu oled omadega pekkis.
Ma usun sinusse. Sa leiad lahenduse
ega lõpeta, nagu Raymond ütles.
Kas siin on keegi?
Elsa.
Kuidas sul läheb?
Olid eile õhtusöögil kuidagi meeleheitel.
Olen kombes. Mine ära.
Kuulsin, et tülitsesid Cocoga.
Ta ei taha enam sinuga tegemist teha.
Raske seda talle pahaks panna.
Palun ära räägi mulle Cocost.
Oled ilmselt nii löödud.
Aga kullake, mul võib siin olla miskit,
mis võib sind aidata.
Ma ei soovi sinu abi.
Ei?
Kas oled unustanud, et tean, kes sa päriselt oled?
Sa oled nats.
Noh,
ma pole seda unustanud.
Aga siiski, ole lahke.
Mis see on?
Lahkumiskingitus.
Sinu reisi puhul.
Mäletad mu sõnu, et võin hankida, mida vajad?
Mulle ei meeldi su briti aktsent, Spatz.
Alamklassi aktsent. - Jah?
Pärisid selle emalt?
Jah.
Millisest Inglismaa kolkast ta pärineb?
Ma olen kõrgklassist.
Mu soontes voolab sinine veri.
Ära käperda mind.
Tahan vaid seda kuulda.
Tahan sinist verd kuulda.
Kena.
See on kindlasti sinine veri.
Ja ma annan sellele täpselt seda, mida see ihkab.
Peaksid selle vastu võtma.
Olen oma õe Lottiega imelisi plaane teinud.
Ta armastab ja jumaldab mind.
Veedan temaga Inglismaal veidi aega.
Päris õde?
Jah. - See on imeline.
Siis ei pea sa enam teesklema, et Coco su õde on.
Ole vait.
Coco hakkab mind igatsema.
Ta vajab mind. - Ei, Elsa.
Ta pole sind iial vajanud ja usun, et tead juba seda.
Aga see kõlab imeliselt.
Soovin sulle kena elu su õe Lottiega.
Mul on päris õde, kes mind armastab, sitapea!
Ma ei vaja sind ega Cocot ega kedagi!
Kunstigalerii, mille asutasid ja mis laostus.
Tahan teada, mitu kleiti tuleb õmmelda, et Catherine'iga juhtunu kustutada.
Bernardiga juhtunu kustutada.
Teie järel, madam.
Kus kõik on? - Torm peletas minema.
Voolu pole.
Kas Elsa Lombardi on end välja registreerinud?
Minu teada mitte, mademoiselle.
Aitäh.
Mu arm?
Kohtumine läks hästi.
Nad tahavad vist läbi rääkida...
ja see pani mind mõtlema.
Tahtsin sinuga rääkida.
Vabanda mu eilsed sõnad. Mul oli hirm.
Elsa?
Oh held...
Oh heldust.
Ärka üles!
Elsa!
Aidake mind, palun. Elsa!
Elsa, ärka üles!
Oh Elsa.
Oh kullake.
Christian. Kuulsin kära.
Arvasin, et olen siin üksi.
Jah, tean. Hilja on.
Üritasin välja mõelda, kuidas me abi saaksime.
Jah? - See ei õnnestu.
Aga äkki saame edasi lükata.
Avamiskuupäeva liigutada.
Või ootame järgmist hooaega.
Ei, ma ei saa lubada sel ebaõnnestuda.
Tee, mida iganes tegema pead.
Oled kindel?
Pean teiste moemajade töötajaid palkama.
Tee seda.
Me peame ellu jääma.
Luba mulle, et võtad mind kaasa.
Luban, Elsa.
Ma luban.
Oleme igavesti koos.
Tõlkinud Vova Kljain